HATS-11b

She planaid neughrianagh shickyrit eh HATS-11b, as ta enmyssit EPIC 216414930b chammah. Va'n planaid feddynit magh ayns 2016 as t'eh er ny ve raait dy vel eh cosoylagh rish Jupiter. T'eh cruinlaghey yn rollage HATS-11.

Feddynys
Va HATS-11b feddynit magh ayns 2016 liorish aght yn ard-hrasnaghey ec y Hungarian Automated Telescope Network (HATNet) ayns towshaney HATSouth, ta geearree planaidyn neughrianagh y gheddyn magh liorish yn aght trasnaghey. Voish y vlein 2009 (tra va shalee HATSouth currit er bun), ta ny smoo na 60 planaidyn neughrianagh er ny ve feddynit magh. Va glout HATS-11b feddynit magh liorish aght bieauid raadeeoil.

Troyn
Ta HATS-11b er ny ve currit sheese myr planaid gollrish Jupiter, as t'eh cruinnlaghey rollage lesh meainaght injil ta 2,955 sollys-vleeantyn (906 parsecyn) voin. Ta amm cruinlagh er mysh 3.6 laaghyn Dowanagh as va'n çhiassid co-earrooit er 1,637 K (1,364 °C). Ta glout HATS-11b mysh 0.85MJ as ta'n craue raadeeoil echey 1.49RJ. Ta corrid chruinlagh y phlanaid ny sloo na 0.34, red ta taishbyney dy vel cruinlagh eelipsagh echey.

Rollage
Ta HATS-11b cruinnlaghey mygeayrt y rollage HATS-11. Ta'n glout greiney ec HATS-11 1M☉ as ta'n craue raadeeoil greiney echey 1.44R☉. She rollage jeh'n torçh G0, as jeh çhiassid veanagh. Ta HATS-11 boght er meainaght; ta'n veainaght echey mysh -3.09 [Fe/H], ny mysh un pheesh ayns dagh thousane jeh palçhey yn yiarn ayns cosoylaght rish y Ghrian. Ta çhiassid vreeoil y rollage mysh 6,060 K (5,790 °C. Ta HATS-11 mysh 7.7 billoonyn bleeaney d'eash as ta'n mooadys baghtal echey 14, ta çheet er rollage nagh vel ry-akin ec y tooill.Catalog HATS-11b ec The Extrasolar Planet Encyclopediasimbad.u-strasbg.fr/simbad/HATS-11 Simbad data

Imraaghyn

Ronney:Planaidyn neughrianagh tessenagh
Ronney:Planaidyn neughrianagh feddynit magh 'sy vlein 2016
Ronney:Planaidyn neughrianagh feddynit magh lesh HATNet
Ronney:Planaidyn neughrianagh feddynit magh liorish bieauid raadeeoil